ગાંધીનગરનાં સીવીલ હોસ્પીટલમાં રોજ હજારો લોકો સારવાર અર્થે આવે છે. ત્યારે આવનાર દર્દીને તકલીફ ન પડે તે માટે ખાસ હોસ્પીટલને રિનોવેટ કરવામાં આવી રહી છે. જ્યા પહેલા રેડિયોલોજી અને લેબોરેટરીને એક જ વિભાગમાં રાખવામાં આવેલ હતો, ત્યા હવે તે બંન્ને વિભાગોને અલગ-અલગ કરી સુ-વ્યવસ્થા ઉભી કરવાનો પ્રયાસ કરવામાં આવ્યો છે. રેડિયોલોજી વિભાગનાં યુ.એસ.જી. અને એક્સ-રેનાં દર્દીઓને અલગ-અલગ લાઇનમાં ઉભા રહેવાની સગવડ કરવામાં આવી છે. કોઇ પણ દર્દીને એક્સ-રે વિભાગમાં આવ્યા બાદ એક્સ-રેને લાગતી કોઇ તકલીફ ન પડે તે માટે ખાસ આયોજન એક્સ-રેનાં ઇનચાર્જ વાઇ.સી.જાદવ દ્વારા કરવામાં આવેલ છે.